Roald Bruun-Hanssen

Roald Eric Bruun-Hanssen (født 1962) er en norsk tidligere fotballspiller og fotballtrener. Roald Bruun-Hanssen er født og oppvokst på Åstveit i Åsane, Hordaland og var til 2014 daglig leder i Sportsklubben Brann. 

Bruun-Hanssen er utdannet cand.mag. med fagkretsen idrett (Norges idrettshøgskole), offentlig administrasjon (Universitetet i Bergen) og bedriftsøkonomi (NHHK).  Han har vært regionsansvarlig for spillerutvikling innen fotball i fylkene Hordaland, Rogaland og Sogn og Fjordane, og i fra 2000–2006 var han daglig leder i Hordaland Fotballkrets. Høsten 2006 ble han ansatt i Sportsklubben Brann som ny sportsdirektør i klubben, etter at Per-Ove Ludvigsen trakk seg. Denne stillingen hadde han frem til mai 2010, da han ble gitt en administrativ stilling i klubben.bt.no All sportslig makt til Nilsen 

Før han ble ansatt som sportsdirektør i Brann, var han toppfotballsjef i Norges Fotballforbund.

Han er bror til Norges tidligere forsvarssjef Haakon Bruun-Hanssen. 

 Spillerkarriere 
Roald Bruun-Hanssen hadde en aktiv karriere i Tertnes, Varegg, Åsane og i Drøbak/Frogn. 1. divisjon var det høyeste nivået han spilte på (Varegg i 1981). Bruun-Hanssen la opp som spiller i 1991.

 Trenerkarriere 
Roald Bruun-Hanssen har vært hovedtrener Åsane i to perioder. I sesongene 1992–1993 og 1995–1996. 

 Referanser 

 Eksterne lenker 


Kategori:Norske fotballspillere
Kategori:Norske fotballedere
Kategori:Fotballspillere for Åsane Fotball
Kategori:Fotballspillere for Drøbak-Frogn IL
Kategori:Fotballtrenere for Åsane Fotball
Kategori:Personer fra Bergen kommune
Kategori:Norske idrettsledere
Kategori:Alumni fra NIH
Kategori:Alumni fra Universitetet i Bergen